Նախնիների կանչը (ֆիլմ, 2020)

«Նախնիների կանչը», (), լիամետրաժ ֆիլմ՝ նկարահանված 20th Century Fox ստուդիայի կողմից Ջեք Լոնդոնի համանուն վեպի հիման վրա։

Սյուժե 
Ոսկե տենդի ժամանակաշրջանում Բեք անունով խոշոր, բայց չարաճճի ընտանի շունը՝ սերբերնարի և շոտլանդական կոլլիի խառնուրդը, երջանիկ ապրում է Կալիֆոռնիա նահանգի Սանտա-Կլարե քաղաքի իր տանը, իր տիրոջ՝ դատավոր Միլլերի հետ (Ալեքս Սոլովից)։ Բեքի խենթ բնավորության պատճառով Միլլերը նրան վռնդում է տանից։ Դյուրահավատ Բեքին առևանգում են շների վաճառքով զբաղվողները և բեռնատար նավով ուղարկում են Ալյասկա, նավում նրա հետ դաժան են վարվում։ Յուկոնում Բեքը վերադարձնում է ընկած շրթհարմոնը ծեր ոսկեհան Ջոն Թորնթոնին (Հարիսոն Ֆորդ), հետո նրան վաճառում են փոստարար Պերրոյին (Օմար Սի) և նրա օգնական Ֆրանսուային (Կարա Գի)։ Նրանք ճամփորդում են շնային լծասահնակով՝ առաքելով նամակներ Յուկոնում։ Բեքը ծանոթամում է այլ շների հետ, այդ թվում ոհմակի կատաղի ղեկավար, Շպից անունով հասկիի հետ։

Ճամփորդության ընթացքում նա շահում է Ֆրանսուայի և մնացած շների վստահությունը, ինչը շատ է բարկացնում Շպիցին։ Մի գիշեր Բեքը վազում է նապաստակի հետևից բլուրն ի վեր։ Նրան հաջողվում է բռնել նապաստակին, բայց նա ազատ է արձակում նրան, որից հետո Շպիցը սպանոմ է նապաստակին և հարձակվում Բեքի վրա, որպեսզի հաստատի ոհմակում իր իշխանությունը։ Բեքը հաղթում է Շպիցին՝ խայտառակելով ոհմակի ղեկավարին։ Ստորացված Շպիցը փախչում է անտառ, որ էլ երբեք չվերադառնա։ Անհանգիստ Պերրոն ակամա Շպիցին փոխարինում է անփորձ Բեքով քանի վոր մնացած շները հրաժարվում են։ Ի ուրախություն Պերրոյի, Բեքի ուժն ու արագությունը թույլ են տալիս սահնակին ժամանակին հասնել փոստային բաժանմունք։ Այնտեղ Թորնթոնը փոստատարին է փոխանցում իր կնոջն ուղղված նամակը, որտեղ պատմում է որդու համար իր անհագստությունների մասին։ Երբ սահնակը վերադառնում է, Պերրոն ստանում է ծանուցում իր գործից հեռացվելու մասին և վաճառում է լծասահնակը անսկզբունք ավանտյուրիստ Հելին (Դեն Սթիվենս), ով իր ընկերներ Մերսեդեսի (Քարեն Գիլան) և Չարլզի (Քոլին Վուդել) հետ ոսկի է փնտրում՝ ստիպելով շներին աշխատել մինչև ուժասպառ լինելը՝ ծանր բեռ քաշելով։

Երբ նրանք կանգնում են հանգստանալու, Հելը սպառնում է սպանել Բեքին, ով հրաժարվում է սահնակը քաշել անկայուն սառույցի վրայով։ Ժամանկին հայտնված Թորնթոնը փրկում և վերցնում է իր հետ Բեքին, որից հետո խելացնոր Հելը քշում է սահնակը լճի վրայով։ Որոշ ժամանակ անց Հելը սրճարանում հանդիպում է Թորնթոնին և ասում է, «որ իր պատճառով կորցրեց ամբողջ կարողությունը»։ Չարլզն ու Մերսեդեսը մահանում են, իսկ շները փախչում և հարձակվում են ծերունու վրա։ Պատահարի ականատես դարձած Բեքը հարձակվոււմ է Հելի վրա։ Ապրելով ծերունու հետ՝ Բեքը ուղեկցում է նրան ճանապարհորդությունների ընթացքում, որտող նրանք կարող են ազատ ապրել վայրի բնությունում։ Իջնելով գետի ուղղությամբ՝ նրանք հովտում լքված խրճիթ են գտնում, որտեղ էլ որոշում են մնալ։ Միևնույն ժամանակ Հելը հետևում է նրանց՝ կարծելով, որ նրանք իրենից ոսկի են թաքցնում։

Վայրի բնությունում Թորնթոնը զբաղվում է ձկնորսությամբ և ոսկի փնտրելով. Բեքը հետաքրքրվում է սպիտակ էգ գայլով, որը ապրում է նույն տարածքում։ Որոշելով, որ Բեքը ավելի լավ է շարունակի իր կյանքը իր ընտրած ուղիով, Թորնթոնը ազատ է արձակում Բեքին գայլերի հետ ապրելու։ Հանկարծ հայտնվում է զինված Հելը և սկզբում գցում է Թորնթոնի ձեռքի լամպը, ինչի պատճառով խրճիթը վառվում է, իսկ հետո մարտի ժամանակ մահացու վիրավորում է նրան։ Ուշացած Բեքը սպանում է Հելին՝ հրելով նրան վառվող խրճիթի մեջ։ Բեքը անց է կանցնում վերջին գիշերը իր տիրոջ հետ, որից հետո հրաժեշտ է տալիս նրան և հեռանում գայլերի հետ ապրելու։ Այնտեղ նա ձագեր է ունենում և դառնում ոհմակի առաջնորդը՝ վերջապես ընդունելով իր նախնիների կանչը։

Դերերում 

 Թերրի Նոթարի — Բեք
 Հարրիսոն Ֆորդ — Ջոն Թորնթոն
 Օմար Սի — Պերրո

 Դեն Սթիվենս — Հել
 Քարեն Գիլան — Մերսեդես
 Բրեդլի Ուիթֆորդ — դատավոր Միլլեր

 ՈՒես Բրաուն — ոստիկան
 Քարա Գի— Ֆրանսուա
 Քոլին Վուդել — Չարլզ
 Ալեքս Սոլովից — Միններ
 Սքոթ ՄաքԴոնալդ — Դոուսոն

Գնահատական 
Rotten Tomatoes վեբ-ագրեգատորում ֆիլմն ստացել է 63% գնահատական 10-ից 6 միջին բալով 208 կարծիքի հիման վրա։ Internet Movie Database-ում ֆիլմը գնահատել են 10-ից 6.8: Metacritic ագրեգատորում ֆիլմն ստացել է 47% գնահատական 100-ից 43 կարծիքի հիման վրա։

Տես նաև 
1903 թվական - Նախնիների կանչը, Ջեկ Լոնդոնի վեպը

Ծանոթագրություններ 

Ֆրանսերեն ֆիլմեր
2020 ֆիլմեր
Ֆիլմեր շների մասին
20th Century Fox ֆիլմեր
2020 Ամն ֆիլմեր